wickkiey/tamil-wikipedia-chunked huggingface dataset:
# குபேரன்

## அரசாட்சி

தேவர்களின் சிற்பியான விசுவகர்மா குபேரனுக்காக அழகாபுரி எனும் பட்டிணத்தினை படைத்துத்தந்தார். இந்தநகரம் குபேரபட்டினம் என்றும் அழைக்கப்படுகிறது. தற்போதைய இலங்கையே பண்டைய நாளில் அழகாபுரியாக இருந்ததாக கருத்துண்டு.  
குபேரபட்டினமான அழகாபுரியில் அத்தாணி மண்டபத்தில் தாமரை மலர் மெத்தை, மீனாசனம் ஆகியவைகளின் மீது அமர்ந்து ஒரு கை அபயமுத்திரை, கிரீடம் முதலிய தங்க ஆபரணங்களுடன் முத்துக் குடையின் கீழ் சிம்மாசனத்தில் தனது தர்ம பத்தினியான யட்சியுடன் சேவை சாதிக்கிறார் குபேரன். சிவந்த மேனியும் குள்ளமான உருவமும், பெரிய வயிறும் உடையவராக குபேரன் சித்தரிக்கப்படுகிறார்.
# குபேரன்

## சிவபக்தன்

சிறந்த சிவபக்தரெனவும், சிவனுடைய இனிய நண்பரெனவும் கதைகளில் கூறப்படுகின்றன. வடக்கு திசை அதிபதியாகவும் அஷ்டதிக் பாலகர்களில் ஒருவராகவும் வணங்கப்படுகிறார். குபேரன் சிவனின் தோழர் என்று சொல்லப்படுகிறது. இவ்வாறு சிவனின் நண்பர் என்றும் பொருள் கொள்ளும் படியாக சிவசகா என்ற பெயரும் குபேரனுக்கு உண்டு.  
சிவபெருமானைக் குறித்து 800 வருடங்கள் தவமியற்றி அவரது நட்பினை பெற்றார் எனவும், பிரம்மனை நோக்கித் தவமிருந்து வடக்கு திக்கின் பாலனாக, செல்வங்களின் அதிபதியாகவும் வரம் பெற்றார்.
# குபேரன்

## அவதாரம்

படைப்பின் கடவுளான பிரம்மாவின் மகனாக புலஸ்தியர் என்பருக்கும் திருவணவிந்து என்பவரது மகளுக்கும் பிறந்தவர் விஸ்ரவன். இவருடைய மகனே குபேரனாவார். குபேரன் சிவனிடம் அதிக பக்தி கொண்டவர். குபேரன் கடுந்தவம் புரிந்து சிவனை வழிபட்டார். அவரது பக்திக்கு மெச்சிய சிவனும், பார்வதி சமேதராகக் காட்சி தந்தார். குபேரனின் தவத்தையும், பூஜையையும் மெச்சி எட்டு திக்கு காவலர்களில் ஒருவராக குபேரனை சிவன் நியமித்தார். ராவணனுக்கு முன்பு குபேரனே இலங்கையின் அதிபதியாக இருந்ததார். அவருக்குப்பின் இலங்கையை ராவணன் ஆட்சி செய்தார்.
# குபேரன்

## திருப்பதி ஏழுமலையானுக்கு கடனுதவி

பத்மாவதி தாயாரை காதலித்த வெங்கடாஜலபதி, அவரை திருமணம் செய்து கொள்ள குபேரனிடம் கடன் வாங்கியதாகவும், அந்த கடனை இன்னும் அடைக்காமல் இருப்பதாகவும் புராணங்கள் கூறுகின்றன.  
திருப்பாற்கடல் வந்த பிருகு முனிவர், தன்னை கண்டுகொள்ளாமல் அவமதித்ததாக மஹாவிஷ்ணு மார்பில் எட்டி உதைத்தார். அடி வாங்கியும் அமைதியான விஷ்ணுவோ, முனிவரின் காலை அழுத்தி பிடித்து விட்டார். இதை கண்டதும் முனிவர் தன் செயலுக்காக வெட்கப்பட்டார். மகாலட்சுமிக்கு கோபம் வந்தது. எட்டி உதைத்த முனிவரை சக்ராயுதத்தால் வெட்டி வீழ்த்தாமல், ஒத்தடம் கொடுக்கிறாரே என்று கோபத்துடன் வெளியேறி பூலோகத்தில் ஒரு அரண்மனை தோட்டத்தில் குழந்தையாய் கிடந்தாள்.  
மன்னன் ஆகாச ராஜன் இந்த குழந்தையை தன் மகளாக வளர்த்தார். மகாலட்சுமி இல்லாமல் வருந்திய விஷ்ணு, உடனே ஸ்ரீநிவாசன் என்ற பெயரில் வேடனாக பூலோகம் வந்தார். ஆகாசராஜனின் மகளாக, பத்மாவதி என்ற பெயருடன் மகாலட்சுமி வளர்வது கண்டு அவள் மீது காதல் கொண்டார். பத்மாவதிக்கும் காதல் மலர்ந்தது. திருமணம் முடிக்க சம்மதித்த ஆகாசராஜன், பல கோடிக்கு சீதனம் தரவேண்டும் என்று நிர்ப்பந்தித்தார்.  
உடனே ஸ்ரீநிவாசனான மஹாவிஷ்ணு குபேரனை அணுகி ஆயிரம் கோடி வராகன் (பன்றி முத்திரையுடன் கூடிய பொற்காசு) கடனாக பெற்றார். இதற்காக ஒரு கடன் பத்திரமும் எழுதப்பட்டது. கலியுகம் முடியும் வரை வட்டி மட்டுமே செலுத்தினால் போதும்; அடுத்த யுகத்தில் அசலை அடைத்து விட வேண்டும் என்பதே நிபந்தனை.  
அதர்மமான வகையில் கோடியை போடுவோர் காணிக்கையை வட்டியாகவும், தர்ம வழியில் சம்பாதிப்போர் காணிக்கையை அசலின் ஒரு பகுதியாகவும் பெறுவது என்று ஏழுமலையான் முடிவு செய்தார்.
# குபேரன்

## குபேர காணிக்கை

திருப்பதி வெங்கடாசலபதி கோயிலில் **குபேர காணிக்கை** எனும் பெயரில் குபேரனுக்கு காணிக்கை தரப்படுகிறது. இதற்கென தனி அதிகாரி கோவில் நிர்வாகத்தினரால் நியமிக்கப்பட்டுள்ளார்.
# குபேரன்

## குபேர வழிபாடு

### ஸ்ரீ லட்சுமி குபேர பூஜை

செல்வம் விரைவாக கிடைக்க லட்சுமி குபேர பூஜை செய்யப்படுகிறது. இந்த பூஜையான தீபஒளி திருநாளான தீபாவளி நாளன்று கொண்டாடப்படுகிறது.
# குபேரன்

## குபேர வழிபாடு

### குபேர இயந்திரம்

குறுக்கும் நெடுக்குமான எண்களைக் கூட்டும் போது 72 வரக்கூடிய மாய சதுரத்தினை குபேர எந்திரத்துடன் இணைத்து வைக்கின்றார்கள்.
# குபேரன்

## நவநிதிகளுக்கும் அதிபன்

1. பத்மம்
1. மஹாபத்மம்
1. மகரம்
1. கச்சபம்
1. குமுதம்
1. நந்தம்
1. சங்கம்
1. நீலம்
1. பத்மினி  
ஆகிய நவநிதிகளுக்கும் அதிபதி குபேரன். இவற்றுள் சங்க நிதி மற்றும் பத்ம நிதி இரண்டும் கூடிக்கொண்டே இருக்கும் நிதிகள் என்று நம்பப்படுகிறது. இந்த சங்க நிதி மற்றும் பதும நிதிகளின் அதிபதியான தெய்வ மகளீரை சங்க லட்சுமி,
பதும லட்சுமி என்று அழைக்கின்றார்கள். இவர்கள் இருவரும் குபேரனின் மனைவிமார்கள் என்றும்,
இவர்களிடம் குபேரன் செல்வத்தினைக் கொடுத்து வைத்திருப்பதாகவும் நம்பிக்கை நிலவுகிறது.
# குபேரன்

## நம்பிக்கை

இலங்கையில் குறிப்பாக நாடு கடத்தப்பட்டு இலங்கையில் குடியேற வந்த விசயனின் வம்சமான சிங்களவர் குபேரன் இலங்கையை ஆண்ட ஓர் அரசன் எனும் நம்பிக்கையைக் கொண்டுள்ளனர். இலங்கையில் தம்பி இராவணனின் ஆட்சிக்கு முன்பு அண்ணன் குபேரன் ஆண்டதாகவும் இலங்கை நம்பிக்கைகள் உள்ளன.
# பெட்டி

**பெட்டி** என்பது பொருட்களை சேமிப்பதற்கும், ஓரிடத்திலிருந்து மற்றொரு இடத்திற்கு மாற்றவும் பயன்படும் பொருளாகும். இந்தப் பெட்டிகள் மரத்தாலும்,அட்டையாலும், உலோகத்தினாலும், பிளாஸ்டிக்கினாலும் பேப்பர் போர்டுகளாலும் செய்யப்படுகின்றன. இவை தீப்பெட்டி போன்ற சிறிய அளவிலும், கப்பல் பெட்டி போன்ற மிகப்பெரிய அளவிலும் என விதவித அளவுகளில் செய்யப்படுகின்றன.  
தபால் பெட்டி, தொலைக்காட்சிப் பெட்டி, ரயில் பெட்டி என தமிழில் வெவ்வேறு பொருட்களையும் குறிக்க இந்த பெட்டி என்ற சொல்லைப் பயன்படுத்துகின்றார்கள்.
# பெட்டி

## சேமிப்புப் பெட்டிகள்

பல்வேறு வகையான பொருள்களை பாதுகாப்பாக சேமிக்க பெட்டிகள் உதவுகின்றன.
# பெட்டி

## சேமிப்புப் பெட்டிகள்

### நகைப்பெட்டிகள்

ஆபரனங்களை பாதுகாப்பாக வைக்க இவ்வகை பெட்டிகள் உதவுகின்றன. தங்கம் போன்ற விலையுயர்ந்த ஆபரனங்களுக்காக பட்டுபோன்ற மென்மையான துணிகள் அதனுள் பொதிக்கப்பட்டுள்ளன.
# பெட்டி

## சேமிப்புப் பெட்டிகள்

### கருவிப் பெட்டிகள்

பல்வேறு வகையான கருவிகளை பாதுகாப்பாக வைக்கவும், ஓரிடத்திலிருந்து எடுத்து செல்ல வசதியாகவும் இந்த பெட்டிகள் பயன்படுகின்றன.
# புற்றுநோய்க்கான சிகிச்சை

புற்றுநோயை அறுவை சிகிச்சை, வேதிச்சிகிச்சை, கதிர் மருத்துவம், தடுப்பாற்றடக்கு மருத்துவம், ஒரு செல் நோய் எதிரணு மருத்துவம் அல்லது இதர முறைகளின் மூலம் சிகிச்சை அளிக்கலாம். புற்றுநோய் பாதித்த இடம், கட்டியின் தர வரிசை, புற்றுநோயின் நிலை, மற்றும் நோயாளியின் பொதுவான (செயல்திறன் நிலைமை) நிலை ஆகியவற்றை அறிந்துகொண்ட பின்னரே சிகிச்சை முறையைத் தேர்வுசெய்யலாம். பல சோதனை புற்றுநோய் சிகிச்சை முறைகள் மேம்பாடு அடைந்துள்ளன.  
உடம்பிற்குப் பாதிப்பு ஏற்படாமல் புற்றுநோயை முழுமையாக அகற்றுவதே சிகிச்சையின் நோக்கமாகும். சில நேரங்களில் இதனை அறுவை சிகிச்சை மூலம் செய்யலாம், ஆனால் நுண்மையான மெடாச்டாசிஸ் மூலம் புற்றுநோய் அண்மையில் உள்ள திசுக்களுக்கு பரவும் வாய்ப்பு அல்லது தூரமான இடத்திற்குப் பரவும் வாய்ப்புகள் பல நேரங்களில் இவ்வகையான சிகிச்சையின் ஆற்றலைக் குறைத்து விடுகின்றன. கெமொதெராபி (வேதிச்சிகிச்சை) யின் ஆற்றல் உடலின் மற்ற திசுக்களில் ஏற்படும் நச்சுத்தன்மையினால் குறைகிறது. கதிர் இயக்க சிகிச்சையும் பொதுவான திசுக்களை பாதிக்கும்.  
"புற்றுநோய்" என்பது நோய்களின் பிரிவைக் குறிப்பிடுவதால், அதற்கு ஒரேயொரு "புற்றுநோய் தீர்க்கும் சிகிச்சை முறை " இருப்பது சாத்தியமாகாது, இதை தொற்று நோய்களுக்கான ஒரே ஒரு சிகிச்சை முறை என்ற நடைமுறையில் ஒவ்வாத கருத்துடன் ஒப்பிடலாம்.
# புற்றுநோய்க்கான சிகிச்சை

### அறுவை சிகிச்சை

கோட்பாடுகளின் படி, குருதி சார்பற்ற புற்றுநோய் வகைகளை அறுவை சிகிச்சையின் மூலம் முழுமையாக அகற்றினால் குணப்படுத்த இயலும் என்பதே பொதுவான கருத்து,[176] ஆனால் இது எப்போதும் சாத்தியமாகாது. அறுவை சிகிச்சைக்கு முன்னரே புற்றுநோய் இதர இடங்களுக்கு இடம் மாறி பரவியிருந்தால் முழுமையாக அறுத்து நீக்குவது பொதுவாக இயலாததாகும். ஹல்ச்டேது மாதிரியின் படியான புற்றுநோய் பெருக்கத்திற்கு, கட்டிகள் அவ்விடத்திலேயே வளரும், பிறகு நிணநீர் க்நோதுகளுக்குப்பரவி, அதன் பிறகு உடலிலுள்ள மற்ற இடங்களுக்கும் பரவும். இதனால் சிறிய புற்றுநோய்களுக்கு அறுவை சிகிச்சை போன்ற இடத்தை-பொறுத்த சிகிச்சை முறைகள் பிரபலமடைந்தன. சிறிய குறிப்பிட்ட இடத்தை சார்ந்த கட்டிகள் கூட மற்ற இடங்களுக்கு பரவக்கூடும் என்ற கருத்து அங்கீகாரம் பெற்றது.  
அறுவை சிகிச்சை முறைகளுக்கான எடுத்துக்காட்டாக மார்பக புற்றுநோய் முலை நீக்கம், சுக்கிலவக புற்றுநோய் சுக்கிலவக நீக்கம் போன்றவையை கருதலாம். அறுவை சிகிச்சையின் குறிக்கோள் கட்டியை மட்டும் நீக்குவதோ அல்லது முழு உறுப்பையும் நீக்குவதோ ஆகும். ஒற்றை புற்றணுவானது கண்ணுக்கு தெரியாதது ஆனால் அது ஒரு புது கட்டியாக ரிகர்ரன்ஸ் (மறுபீடிப்பு) மூலம் வளர்ச்சி அடையலாம். இதன் காரணத்தால் நோயியல் மருத்துவர் ஒரு மாதிரியை சோதித்து அதிலுள்ள ஆரோக்கியமான திசுக்களின் அளவை தெரிந்துகொண்டு நோயாளியின் உடலில் நுண்ணிய அளவில் புற்றணுக்கள் இருக்கும் வாய்ப்பு குறைவாக உள்ளது என்பதை உறுதி செய்வார்.  
முதன்மையான கட்டியை அகற்றியதோடு, நோயின் நிலையை அறிந்து கொள்ள அறுவை சிகிச்சை தேவைப்படுகின்றது, எ.கா. நோயின் அளவு மற்றும் அருகே உள்ள நிணநீர் நோதுகளுக்கு இடம் மாறல் போன்ற தகவல்களை உறுதிசெய்ய தேவைப்படுகிறது. நோயின் நிலை என்பது முன்கணிப்பு மற்றும் துணை மருத்துவ சிகிச்சை போன்றவற்றை தேர்வுசெய்ய தேவையான ஒரு முக்கியமான காரணமாகும்.  
சில நேரங்களில், அறுவை சிகிச்சை நோயின் அறிகுறிகளை கட்டுப்படுத்த தேவைப்படுகிறது, முதுகுத்தண்டு அழுத்தம் அல்லது குடல் குறுக்கீடு போன்றவை. இதை நோய்க்குறி நீக்கல் சிகிச்சை என்பார்கள்.
# புற்றுநோய்க்கான சிகிச்சை

## கதிர் மருத்துவம்

கதிர் மருத்துவம் (ரேடியோசிகிச்சை, X-ரே சிகிச்சை, அல்லது கதிர் இயக்கம் என்றும் அழைக்கப்படும்) மூலம் அயனாக்கற்கதிர்ப்புகளை செலுத்தி புற்றுநோய் உயிரணுக்களை அழித்து கட்டியை சுருக்குகின்றனர்.. ரேடியேஷன் தெராபி (கதிர் இயக்க சிகிச்சை) வெளியே இருந்து அளிக்கலாம் அதாவது வெளிப்புற பீம் கதிர் சிகிச்சை (EBRT) அல்லது உட்புறத்தில் இருந்தும் அதாவது பிரச்சிதிராபி (குறும்சிக்ச்சை) அளிக்கலாம். ரேடியேஷன் தெராபி (கதிர் இயக்க சிகிச்சை)யின் பாதிப்பு உள்ளடங்கியதும் மற்றும் சிகிச்சை மேற்கொள்ளும் இடத்தை மட்டும் அடையும் வகையானது. ரேடியேஷன் தெராபி (கதிர் இயக்க சிகிச்சை) ஆனது சிகிச்சை மேற்கொள்ளப் படும் இடத்தில் உள்ள உயிரணுக்களை காயமடையசசெய்து அழித்துவிடும் (அதன் "குறிவைத்த திசு"), இவ்வாறான உயிரணுக்களை வளர விடாமலும், பிளவுபட விடாமலும், மரபுக்கருப்பொருட்களை அது சேதப்படுத்திவிடும். கதிர் இயக்கத்தால் புற்றணுக்கள் மற்றும் இயற்கையான உயிரணுக்களை சேதமடைந்தாலும், மிக்க உயிரணுக்கள் திரும்பவும் இயல்புநிலைக்கு வந்து வழக்கம்போல செயல்படும். ரேடியேஷன் தெராபியின் நோக்கமானது, முடிந்த அளவில் புற்றணுக்களை சேதப்படுத்துவது, அதே நேரத்தில் ஆரோக்கியமான திசுக்களை தீங்கிழைக்காமல் இயன்றவரை காப்பது. அதனால், அது பல முறை பங்கிட்டு அளிக்கப்படுகிறது, பங்கீடுகளுக்கிடையே ஆரோக்கியமாக இருக்கும் திசைகளை இயல்பு நிலைக்கு திரும்ப அனுமதிக்கிறது.  
ரேடியேஷன் தெராபி கட்டியாக இருக்கும் அனைத்து புற்று-நோய்களையும் சிகிச்சை அளிக்கவல்லது, அவற்றில் மூளை, மார்பகம், கழுத்து, குரல்வளை, நுரையீரல், கணையம், சுக்கிலவகம், சருமம், வயிறு, கருப்பை, அல்லது மிருதுவான திசு சர்கோமா (சதைப்புற்று) போன்றவை அடங்கும். கதிர் இயக்கத்தால் லுகேமியா (இரத்தப்புற்றுநோய்) மற்றும் லிம்போமா (நிணநீர் திசுக்கட்டி)போன்ற நோய்களுக்கும் சிகிச்சை அளிக்கப்படுகிறது. ஒவ்வொரு இடத்திற்கும் அளிக்கப்படவேண்டிய கதிர் இயக்க மாத்திரை பல காரணிகளுக்கு உட்பட்டது, அதில் ஒவ்வொரு புற்று நோய் வகைககும் ஆன கதிரியக்க உணர்திறனும் அடங்கும் மற்றும் அருகாமையில் உள்ள திசுக்கள் மற்றும் உறுப்புகளையும் சேதப்படுத்தாதவாறு கணக்கில் கொள்ள வேண்டும். இப்படி, இதர சிகிச்சைகள் போல, ரேடியேஷன் தெராபியும் (கதிர் இயக்க சிகிச்சை) பக்க விளைவுகள் கொண்டது ஆகும்.
# புற்றுநோய்க்கான சிகிச்சை

## வேதிச்சிகிச்சை

கெமொதெராபி (வேதிச்சிகிச்சை) புற்றுநோய் சிகிச்சை முறையாகும் இதில் மருந்துகள் "புற்றுநோய்க்கெதிரான மருந்துகள்") அளிக்கப்படுகின்றன அவை புற்றுநோய் உயிரணுக்களை அழிக்கின்றன. தற்காலத்து பயன்பாட்டில், "கெமொதெராபி (வேதிச்சிகிச்சை)" என்பது பொதுவாக *செல்நச்சிய* மருந்துகள் விரைவாக பிளவு அடையும் உயிரணுக்களின் தாக்கத்தை பாதிக்கின்றது, *குறி வைத்த சிகிச்சை* யுடன் ஒப்பிடுகையில்(கீழே பார்க்கவும்). கெமொதெராபி (வேதிச்சிகிச்சை) மருந்துகள் கலப்பிரிவை பல வகையில் பாதிக்கின்றது, எ.கா. DNAவை நகல் எடுப்பது அல்லது புதுவாக உருவான நிறமிகளை பிரிப்பது. பல வகைகள் கொண்ட கெமொதெராபி (வேதிச்சிகிச்சை) தனிப்பட்ட புற்றணுக்களை மட்டுமல்லாது, அனைத்து விரைவாக பிளவு அடையும் உயிரணுக்ககளையும் குறிவைக்கிறது, இருந்தாலும் உயிரணுக்களைப்போல DNA பாதிப்பை புற்றணுக்களால் சரிசெய்ய இயலாத நிலையில், ஓரளவுக்கு தனிப்பட்ட தன்மை இச்சிகிச்சை முறைக்கு கிடைக்கிறது. அதனால், கெமொதெராபி (வேதிச்சிகிச்சை) ஆரோக்கியமான திசுக்களையும் பாதிக்கும் ஆற்றல் கொண்டது, குறிப்பாக மிகையான மாற்றுவைப்பு சக்தி கொண்ட திசுக்ககளை தாக்கும் (எ.கா. குடலுக்குரிய புறணி). இந்த உயிரணுக்கள் பொதுவாக கெமொதெராபி (வேதிச்சிகிச்சை)க்கு பிறகு தன்னை தானே சரிசெய்துகொள்ளும்.  
தனியாக செயல்படுவதை விட, சில மருந்துகள் சேர்ந்து அளிக்கையில் நல்ல ஆற்றல் தருவதால், இரண்டு அல்லது அதற்குமேலுமான மருந்துகள் ஒரே சமயத்தில் அளிக்கப்படுகின்றன. இதனை "இணைந்த கெமொதெராபி (வேதிச்சிகிச்சை)" என்று கூறுவர்; மிக்க கெமொதெராபி (வேதிச்சிகிச்சை) முறைகள் இணைந்தே அளிக்கப்படுகின்றன.  
லுக்கேமியா (வெண்செல்லிரத்த புற்றுநோய்) மற்றும் லிம்போமா (நிணநீர் திசுக்கட்டி)யை குணப்படுத்துவதற்கு அதிக அளவிலான கெமொதெராபி (வேதிச்சிகிச்சை), மற்றும் முழு உடல் கதிரியக்க சிகிச்சை(TBI) தேவைப்படுகி்றது. இந்த சிகிச்சை எலும்பு மஜ்ஜையை அகற்றி விடுகிறது, அதனால் உடலின் ஆற்றலை திரும்பி பெறுவதற்கும் மற்றும் இரத்தத்தை உருவாக்குவதற்கும் இயலாமல் போகிறது. இதன் காரணமாக, எலும்பு மஜ்ஜை, அல்லது ஓரம்சார்ந்த இரத்த ஸ்டெம் கலன் அறுவடை செய்யப் படுகிறது, அதன் பிறகே அகற்றிவிடும் பாகம் சார்ந்த சிகிச்சை மேற்கொள்ளப் படும், அதனால் சிகிச்சைக்கு பிறகு "காப்பாற்றுதல்" மூலம் உடலை இயங்க வைக்கலாம். இதனை ஆட்டோலோகாஸ் ஸ்டெம் செல் ட்றான்ச்ப்லண்டேஷன் என்பர். இதரமுறையில், ஹெமடோபொயெடிக் ஸ்டெம் செல்ஸ் (இரத்த உருவாக்க தண்டு உயிரணுக்கள்) ஒரு இணையான உறவினரல்லாத கொடையாளியிடம் இருந்து பெற்று மாற்றார் திசுப் பொருத்தல் மூலம் செய்யலாம் (MUD).
# புற்றுநோய்க்கான சிகிச்சை

## குறிவைத்த சிகிச்சை முறை

குறிவைத்த சிகிச்சை முறை, அது 1990 இறுதி ஆண்டுகளில் கிடைக்கப்பெற்றது, சில வகையான புற்றுநோய் சிகிச்சை முறைகளில் அது குறிப்பிடத்தக்க தாக்கத்தை விளைவித்துள்ளது, மேலும் அது தற்போது மிகவும் இயக்கத்திலிருக்கும் ஆராய்ச்சி முறையாக திகழ்கிறது. புற்றணுக்களில் இருந்து ஒழுங்குமுறைநீக்கம் செய்த புரதங்களை குறிவைக்கும் தனிவகை இயற்றிகளை பயன்படுத்துவதை இது உள்ளடுக்குகிறது. சிறிய கூட்டணு<nowiki/>க்கள் கொண்ட குறிவைத்த சிகிச்சைக்கான மருந்துகள் பொதுவாக புற்றணுவில் உள்ள மரபு பிறழ்வடைந்த, மிகையாக வெளிப்படுத்தும், அல்லது முக்கியத்துவம் வாய்ந்த புரதங்களைக் கொண்டிருக்கும் நொதி கலன்களை மட்டுப்படுத்தி செயல்படுகிறது. பிரபலமான எடுத்துக்காட்டுகளாக தைரோசைன் கினேஸ் மட்டுப்படுத்திகளான இமடினிப்(க்ளீவெக்/க்ளிவெக்) மற்றும் ஜெபிடினிப்(இரேச்சா) போன்றவை ஆகும்.  
ஒரு செல் நோய் எதிரணு மருத்துவம் மற்றொரு சிகிச்சை முறை ஆகும் இதில் தனிப்பட்ட முறையில் புரதத்தை புற்றணுக்களி்ன் மேற்பரப்புடன் இணைக்கும் ஓர் எதிரணு சிகிச்சை இயற்றியாக திகழ்கிறது. எடுத்துக்காட்டாக எதிர்-HER2/neuஎதிரணுவான ட்ரஸ்டுசூமாப் (ஹர்செப்டின்) மார்பக புற்றுநோய்க்கும், மற்றும் எதிர்-CD20 எதிரணுவான ரிட்டுக்ஷிமப், பி-கலன் புற்றுநத்துக்கும் இயற்ப்பிகளாக பயன்படுகின்றன.  
குறிவைத்த சிகிச்சை சின்ன புரதக்கூறுகளை "மனைப்படுத்தல் இயந்திரங்களாக" பயன்படுத்த இயலும் இவை கலன் மேற்பரப்பு ஏற்பிகளுடன் அல்லது கட்டியை சூழும் பாதிப்படைந்த செல்புறம்பு மச்சையுடன் இணைந்து செயல்படும் ஆற்றல் கொண்டவை. இவ்வாறான புரதக்கூறுகளுடன் இரேடியோநியூக்கிளைட்டுகள் இணையும் (எ.கா. RGDs) பின்னர் அந்த இரேடியோநியூக்கிளைட்டு அழியும்போது அருகாமையில் உள்ள புற்றணுவையும் கொன்றுவிடும். இவற்றில் ஒலிகோ- அல்லது மல்டிமெர்கள் (குறைவான- அல்லது பன்முக எதிரணு புரதக்கூட்டு) கட்டிடத்தை அலங்கரிப்பது போல மிகையான ஆர்வத்தை தூண்டுபவை, ஏனென்றால் அவை கட்டிகளுக்கு மேலும் அதிக உணர்திறன் மற்றும் ஆர்வம் கொண்டவை.  
போட்டோடைனமிக் தெரபி(PDT) என்ற புற்றுநோய்க்கான முப்பொருள் சிகிச்சையில் ஒளியுணர்ச்சிபெற்ற எதிர்த்தாக்கப்பொருட்கள், திசுவில் கலந்த பிராணவாயு மற்றும் ஒளி (அடிக்கடி லேசெர்கள் (ஒளிக்கதிர்கள்)) பயன்படுகின்றன. PDT சிகிச்சை அடிச்செல் கார்சினோமா (BCC) அல்லது நுரையீரல் புற்றுநோய்நீக்கத்திற்கு பயன்படுகிறது; மேலும் PDT பெரிய கட்டிகளை நீக்கும் அறுவை சிகிச்சைக்குப்பின் நீக்கப்பெற்ற இடத்தில் எஞ்சியுள்ள புற்றுப்பண்பு கொண்ட திசுக்களை அகற்ற உதவுகிறது.
# புற்றுநோய்க்கான சிகிச்சை

## தடுப்பாற்றடக்கு மருத்துவம்

புற்றுநோய் தடுப்பாற்றடக்கு மருத்துவம் என்பது பலவகை மருத்துவ உத்திகள் அடங்கிய தொகுப்புகளுடன் கூடிய சிகிச்சை முறை, அதன் மூலம் நோயாளியின் உடலில் சொந்தமான நோய் எதிர்ப்பு மண்டலத்தை ஊன்றி இணக்குவித்து, புற்றுக்கட்டிக்கு எதிராக போர் தொடுக்கும் ஆற்றலை வளர்த்தல் ஆகும். புற்றுக்கட்டிகளுக்கு எதிராக ஒரு நோய் எதிர்ப்புத்திறன் வளர்த்துவதற்கு தற்கால முறைகள் மேலோட்டமான நீர்ப்பை புற்றுநோய்க்கு சிருநீர்ப்பைக்குள் BCG தடுப்பாற்றடக்கு மருத்துவம், சிறுநீரக கலன் புற்றுநோய் மற்றும் மெலனோமா நோயாளிகளுக்கு இண்ட்டர்ஃபெரான் மற்றும் இதர சைடோகின்களை அளித்து தடுப்பாற்றலை இணக்குவித்தல் ஆகும். புற்றுப்பண்பு மெலனோமா (கருங்கட்டி; கறும்புத்து) மற்றும் சிறுநீரக கலன் புற்றுநோய் போன்ற கட்டிகளுக்கு, தடுப்பூசிகள் மூலம் தனிப்பட்ட தடுப்பாற்றல் விடையாற்றம் பல்வேறு நோய்களில் ஏற்படுத்துவதற்காக தீவிரமான மருத்துவ ஆராய்ச்சிகள் நடந்து வருகின்றன. சிபுலேஉசெல்-T என்ற தடுப்பூசி ஆனது மருத்துவ சோதனை ஒத்திகைகளில் சுக்கிலவகம் புற்றுநோய் எதிர்ப்பாற்றலுககான உத்தியாக நோயாளியின் கிளைகொள் உயிரணுக்கள் மற்றும் சுக்கிலவகம் அமில போச்பேடேஸ் பெப்டைடுகளுடன் கலந்து அளித்து ஒரு தனிவகை தடைப்பாற்ற விடையாற்றத்தை சுக்கிலவகத்தில் பெறப்படும் உயிரணுக்களுக்கு எதிராக சுமையேற்றப்பட்டுள்ளது.  
வேற்றிட ஹெமடோபோயிஎடிக் ஸ்டெம் செல் ட்ரான்ஸ் பிளான்டேஷன் (HSCT) ("எலும்பு மஜ்ஜை மாற்றுப் பொருத்தம்" ஒரு மரபணு சார்பற்ற கொடையாளியிடம் இருந்து) என்பதும் தடுப்பாற்றடக்கு மருத்துவ முறையாக கருதலாம், ஏன் என்றால் கொடையாளியின் தடுப்பாற்றல் கொண்ட உயிரணுக்கள் அடிக்கடி புற்றுப்பண்புள்ள உயிரணுக்களை சேதம் செய்யும், இதை ஒட்டுக்கு-எதிராக-கட்டி தாக்கல் என்பர். இந்த காரணத்தால், பலவகை புற்றுநோய் சிகிச்சைக்கு, தானியங்கி முறை HSCT யை விட வேற்றிட HSCT ஆனது உயர்ந்த குணப்படுத்தும் விகிதம் கொண்டது, அதன் பக்க விளைவுகளும் தீவிரமாக இருக்கும்.
# புற்றுநோய்க்கான சிகிச்சை

## நொதி சிகிச்சை

சில நொதிகளை வழங்குவதாலோ அல்லது தடுப்பதாலோ சில புற்றுநோய்களின் வளர்ச்சியை கட்டுப்படுத்தலாம். நொதிகளால் தூண்டப்படக்கூடிய கட்டிகளில் சில வகையான மார்பக மற்றும் சுக்கிலவக புற்றுநோய்கள் அடங்கும். எஸ்ட்ரோஜென்அல்லது டேச்டோச்டேரோன் நொதியை வழங்குதலோ அல்லது தடுத்தாலோ ஒரு முக்கியமான கூடுதல் சிகிச்சையாகும். சில புற்றுநோய்களில், கருவளர்ப்பி (ப்ரோஜெச்ற்றோஜென்) போன்ற நொதி முதன்மை இயக்கிகளை நிறுவாகிப்பதால், நோய்த் தீர்வியல் பலன்களை பெறலாம்.
# புற்றுநோய்க்கான சிகிச்சை

## இரத்தக் குழாய் வளர்ச்சி மட்டுப்படுத்திகள்

இரத்தக் குழாய் வளர்ச்சி மட்டுப்படுத்திகள் இரத்தக்குழாய்களை வளருவதில் இருந்து தடுக்கின்றன, கட்டிகள் வளருவதற்கு அவை தேவைப்படுகின்றன. சில, அதாவது பெவசிசூமாப் போன்றவை, ஏற்றுக்கொண்டவையாகும் மற்றும் மருத்துவ பயன்பாட்டில் உள்ளவையாகும். இரத்தக்குழாய் வளர்சிக்கு எதிரான மருந்துகளால் ஏற்படும் முக்கிய பிரச்சினை என்ன என்றால், பல காரணிகள் சாதாரண மற்றும் புற்றுப்பண்பு கலன்களில் இரத்த குழாய் வளர்ச்சியை தூண்டுகின்றன. இரத்தக்குழாய் வளர்ச்சி மட்டுப்படுத்திகள் ஒரே ஒரு காரணியை சார்ந்துள்ளது, அதனால் இதர காரணிகள் இரத்த கூழாய் வளர்சியை தொடர்ந்து செயல்படுத்திவருவதை காணலாம். இதர பிரச்சினைகள் ஆனவை மருந்தை செலுத்தும் வழிகள், நிலைநாட்டுவது மற்றும் செயல்படுத்துதல் மற்றும் இரத்தநாள கட்டிகளை குறி வைப்பதும் ஆகும்.
# புற்றுநோய்க்கான சிகிச்சை

## சிகிச்சை ஒத்திகைகள்

மருத்துவ சோதனை ஒத்திகைகள், ஆராய்ச்சி ஆய்வுகள் என்றும் அறியப்படுபவை, புற்றுநோயாளிகளை புதிய புற்றுநோய் சிகிச்சை உத்திகளை மேற்கொண்டு சொதிக்கின்றனர். இந்த ஆராய்ச்சியின் குறிக்கோள் புற்றுநோயை சிகிச்சை செய்ய மேலும் நல்ல புதிய முறைகளை புகுத்தி நோயாளிகளுக்கு உதவுவதாகும். மருத்துவ சோதனை ஒத்திகைகளின் மூலமாக புதிய மருந்துகள், புதிய அறுவை சிகிச்சை மற்றும் கதிர் இயக்க சிகிச்சை முறைகள், புதிய இணைந்த சிகிச்சை முறைகள், அல்லது புதிய முறைகளான மரபணு மருத்துவம் போன்றவை சோதனைக்குள்ளாகின்றன.  
மருத்துவ சோதனை ஒத்திகையானது ஒரு நீண்ட, கவனமிக்க புற்றுநோய் ஆராய்ச்சி செயல்முறை ஆகும். புதிய சிகிச்சை முறைகளை தேடும் பணி ஆய்வுக்கூடத்தில் துவங்குகிறது, இங்கே வல்லுனர்கள் முதலில் புது யோசனைகளை மேம்படுத்தி அதனை ஆய்வு செய்வர். ஒரு செயல்முறை நம்பிக்கை ஊட்டுவதாக இருந்தால், அதனை அடுத்தபடியாக விலங்குகளின் மீது செலுத்தி அது எவ்வாறு புற்றுநோயை பாதிக்கின்றது என்பதை பரிசோதனை செய்து அதன் தீய விளைவுகளையும் அறிந்துகொள்கின்றனர். இருந்தாலும், விளங்குகளிலோ ஆய்வுக்கூடத்திலோ நன்றாக செயல்படும் சிகிச்சை முறைகள் மனிதர்கள் மீது நன்றாக செயல்படுவது என்பது எப்போதும் நடக்கக்கூடியதல்ல. புற்றுநோயாளிகளுக்கு இப்புது முறைகள் பாதுகாப்பானது மற்றும் பயனுடையது என்பதை அறிந்துகொள்ள ஆய்வுகள் மேற்கொள்ளப்படுகின்றன.  
இதில் பங்கேற்கும் புற்றுநோயாளிகள் இந்த சிகிச்சையின் மூலம் தனிவகை பயனடையலாம். புற்றுநோய் வல்லுனர்களிடமிருந்து அவர்கள் நல்ல கவனிப்பு, மற்றும் சோதனை செய்வதற்கான புதிய சிகிச்சைமுறை அணுகுமுறைகள், அல்லது சிறந்த தரம் வாய்ந்த புற்றுநோய் சிகிச்சையை பெறுகின்றனர். அதே சமயம், புதிய சிகிச்சை அணுகுமுறைகளானது முன்னர் அறிந்திராத சூழ் இடர்களை கொண்டிருக்கலாம் ஆனால் அந்த புதிய முறையானது ஆற்றலுள்ளதாகவோ, தற்போதுள்ள முறையை விட பயனுள்ளதாகவோ அமைந்தால், பங்கேற்கும் புற்றுநோயாளிகளுக்கு அது முதன்மை பலன் தருவதாக அமையும். சோதனைக்குள்ளாகும் புதிய முறை அல்லது தரம்பெற்ற சிகிச்சை முறை மூலமாக நல்ல விளைவுகள் ஏற்படும் என்பதற்கு உத்திரவாதம் இல்லை. புற்றுநோயால் பாதிப்படைந்த குழந்தைகளில் மேற்கொண்ட கருத்தாய்வின்படி, மருத்துவ சோதனை ஒத்திகைகளில் உட்பட்ட குழந்தைகள், தரமான சிகிச்சைக்கு உட்பட்ட குழந்தைகளை விட, சராசரியாக நன்றாகவோ அல்லது இழிந்ததாகவோ இருப்பதில்லை என்று கண்டறிந்துள்ளார்கள்; இதனால் ஒரு சோதனைக்கு உட்படும் சிகிச்சைமுறை வெற்றி பெறுவதையோ அல்லது தோல்வி காண்பதையோ நம்மால் முன்னுரைக்க இயலாது என்பதை உறுதிப்படுத்துகிறது.
# புற்றுநோய்க்கான சிகிச்சை

## ஈடுசெய்யும் மற்றும் பதிலீடாகும் சிகிச்சை முறைகள்

ஈடுசெய்யும் மற்றும் பதிலீடாகும் மருத்துவ (CAM) சிகிச்சை முறைகள் பலவகை மருத்துவ, சுகாதார முறைகள், பயிற்சிகள், உற்பத்திப்பொருள்கள், அவை வழங்குமுறையிலுள்ள மருத்துவத்தின் பாகமாகாது. "ஈடுசெய்யும் மருத்துவம்" என்பது வழங்குமுறையிலுள்ள மருத்துவத்தினுடன் அதனுடைய முறைகள் மற்றும் பொருட்களை சேர்த்து பயன்படுத்துவதாகும், ஆனால் "பதிலீடாகும் மருத்துவம் "வழங்குமுறையிலுள்ள மருத்துவத்திற்கு பதிலாக பயன்படும் சேர்மங்களை குறிக்கும். புற்றுநோயால் பாதிக்கப்பட்டவர்கள் இதனை (CAM) பொதுவாக பயன்படுத்து கின்றனர்; 2000 ஆம் ஆண்டில் நடத்திய ஆய்வில் 69% புற்றுநோயாளிகள் குறைந்தது ஒரு CAM மருத்துவமுறையை தங்கள் சிகிச்சையின் பாகமாக கொண்டுள்ளனர்.புற்றுநோய்க்கான ஈடுசெய்யும் மற்றும் பதிலீடாகும் மருத்துவமுறைகள் பலவும் சரிவர ஆராயப் பட்டதோ அல்லது சொதிப்புக்குள்ளானதோ அல்ல. சில பதிலீடாகும் முறைகள் சோதனை செய்த்தும், அவை பயனளிக்காது என்றறிந்தபின்னரும், அவை தொடர்ந்து சந்தைப்படுத்தியும் மேம்படுத்தப்பட்டும் வருகின்றன.
# புற்றுநோய்க்கான சிகிச்சை

## கர்ப்பகாலத்தில்

கர்பகாலத்தில் உடன் நிகழ்வாக புற்று நோய் ஏற்படுவது கர்பிணி மகளிரின் வயது அதிகரித்துக் காணப்படுவதாலும்,மருந்துகளினால் குழைந்தைக்கு ஏற்படக்கூடிய பாதிப்புகளைப்ற்றி ஒன்றும் அறியப்படவில்லை.  
ஒரு மருந்து சோதனைக்குப்பிறகு கருக்குடையை கடந்து குழந்தையை அடையவில்லை என்று கண்டறிந்தாலும், சில புற்றுநோய் வகைகள் கருக்குடையை பாதித்து எப்படியாவது அம்மருந்தை அதன் மீதாக செலுத்தும். இருந்தாலும், வேறுபாடு ஊடகத்தை பயன்படுத்த இயலாது, ஏனென்றால் அவை கருக்குடையை தாண்டி செல்கின்றன.  
கர்பகாலத்தில் புற்றுநோயை அறுதியிடுதலிலும் மற்றும் சிகிச்சை அளித்தலிலும் பிரச்சினைகள் இருப்பதால், மாற்று முறைகளாக ஒன்று குழந்தை வாழத்தகுந்ததாக இருந்தால், அறுவை மூலம் மீட்டு அதற்குப்பின் மேலும் தீவிரமாக புற்றுநோய் சிகிச்சையை மேற்கொள்ள வேண்டும், அல்லது, புற்றுநோய் மிகவும் பரவி இருந்து அதன் தாயாருக்கு அதிக காலம் காத்திருக்க வழியில்லை என்றால், கருக்கலைப்பு செய்து புற்றுநோய்க்கு சிகிச்சையளிக்க வேண்டும்.சோதனையில் புற்று நோயாளிகளின் 100% புற்றுநோய் ஒழிக்கப்பட்டதாக அறிவிக்கப்பட்டுள்ளது. இந்த சோதனையானது அளவில் சிறியதாக இருந்தாலும், நீண்ட மற்றும் வலிமிகுந்த கீமோதெரபி அல்லது அறுவை சிகிச்சைகள் இல்லாமல் புற்றுநோயை முழுமையாக அகற்ற முடியும் என்ற நம்பிக்கையை கொடுத்துள்ளது.  
**மெமோரியல் ஸ்லோன் கெட்டரிங் கேன்சர் மையம்** நடத்திய சிறிய மருத்துவ பரிசோதனையில், 18 புற்று நோயாளிகள் சுமார் ஆறு மாதங்களுக்கு *டோஸ்டார்லிமாப்* (Dostarlimab) என்ற மருந்தை உட்கொண்டனர். ஆறு மாத இறுதியில் உடலில் புற்றுக் கட்டிகள் முழுமையாக மறைவதை சோதனையில் கண்டனர். இந்த மருந்து மூலம் சிகிச்சை எடுக்க இந்திய மதிப்பில் ரூ. 9 இலட்சம் வரை ஆகலாம் என தெரிவிக்கப்பட்டுள்ளது. ஆனால் இந்த மருந்தை மற்ற மருத்துவர்கள் ஆராய்ச்சியாளர்கள் ஆய்வு செய்து உறுதி செய்த பின்பே இந்த மருந்து சந்தைக்கு வரும் என தெரிவிக்கப்பட்டுள்ளது.
# துருத்தி

**துருத்தி** (ஆங்கிலம்-Bellows)என்பது வளியை அழுத்தி கட்டுப்பாடான அளவில் ஒரு குறித்த இடத்தை நோக்கிச் செலுத்துவதற்காகப் பயன்படும் ஓர் அமைப்பு ஆகும். அடிப்படையில் இது, துளைவாய் ஒன்றைக் கொண்ட, கனவளவை மாற்றக்கூடிய ஒரு கொள்கலன் எனலாம். துருத்தியின் கனவளவைக் குறைக்கும்போது துளைவாயினூடாக வளி வெளியேறும். பொதுவாகத் துருத்திகளில் வளி உள்ளே செல்வதற்காகத் தனியான வழி இருக்கும். இதில் தடுக்கிதழ் பொருத்தப்பட்டிருப்பதனால், துருத்தியின் கனவளவைக் குறைக்கும்போது இவ்வழியாக வளி வெளியேறுவதில்லை. துருத்தி பல்வேறு துறைகளில் பல்வேறு தேவைகளுக்காகப் பயன்படுகின்றது. தொழில்துறைகளிலும், இசைத்துறையிலும் கூட பல்வேறு கருவிகளில் துருத்தி ஓர் உறுப்பாக உள்ளது.
# துருத்தி

## உலோகவியல்

இரும்பு போன்ற உலோகங்களை உருக்குதல், ஒட்டுதல் போன்ற செயற்பாடுகளுக்கு உயர்ந்த வெப்பநிலை தேவை. துருத்தி கண்டுபிடிக்கப்பட்ட பின்னரே இது சாத்தியமானது. துருத்திகள் எரிபொருளுக்குக் கூடுதலான வளியை வழங்கி அது எரியும் வேகத்தைக் கூட்டுவதன்மூலம் அதிக வெப்பத்தை உருவாக்க் உதவுகிறது.  
உலோகவியலில் பல்வேறு வகையான துருத்திகள் பயன்படுகின்றன.  
- பெட்டித் துருத்தி - இது மரபுவழியாக ஆசியப் பகுதிகளில் பயன்பட்டு வருகின்றது.
- பானைத் துருத்தி - இது பண்டை எகிப்தில் பயன்பட்டது.
- தாத்தாரா - காலால் இயக்கும் சப்பானியத் துருத்தி.
- அக்கோடியன் துருத்தி - மடிப்புடன் கூடிய பக்கங்களைக் கொண்ட இவ்வகைத் துருத்திகள் பல நூற்றாண்டுகளாக ஐரோப்பாவில் பயன்பட்டன.
- ஆடுதண்டுத் துருத்தி - இது 18 ஆம் நூற்றாண்டின் நடுப்பகுதியில் ஐரோப்பாவில் உருவாக்கப்பட்டது. எனினும், இரட்டைச் செயற்பாட்டுத் துருத்திகள் கிமு 3 ஆம் நூற்றாண்டளவில் ஹான் மன்னர் காலத்துச் சீனாவில் பயன்பட்டதாகத் தெரிகிறது.  
பண்டைச் சீனக் கைப்பணியாளரான து சி என்பவர், வார்ப்பிரும்பைக் காய்ச்சியடிப்பதற்காக, நீர்ச் சில்லுகள் மூலம் நீர் ஆற்றலைப் பயன்படுத்தித் துருத்திகளை இயக்கியதாகத் தெரிகிறது. பண்டைக் கிரேக்கர்களும், பண்டைய ரோமர்களும் தேனிரும்புப் பாளங்களை உருவாக்கும் உலைகளில் துருத்திகளைப் பயன்படுத்தினர். தற்காலத்தில் ஊடாட்டத் துருத்திகளுக்குப் பதிலாகப் பெரும்பாலும் மின்னியக்கிகள் பொருத்தப்பட்ட காற்றூதிகளே பயன்படுகின்றன.
# துருத்தி

## உலோகவியல்

### ஈரறை உலைத் துருத்தி

பொதுவாகக் கொல்லர் உலைகளில் காற்று வழங்குவதற்குப் பயன்படும் துருத்திவகை இது. சீரான அளவில் காற்று வழங்கும் தன்மையைக் கொண்டுள்ளதாலேயே இது பெரிதும் விரும்பப்படுகிறது. இதன் அமைப்பு கணப்புத் துருத்திகளைப் போலவே இருந்தாலும், இதில் இரண்டு அறைகள் இருப்பது ஒரு வேறுபாடு ஆகும். மடிப்புப் பக்கங்களைக் கொண்ட துருத்தியறை நடுவில் பிரிதகடு ஒன்றினால் இரண்டாகப் பிரிக்கப்பட்டு இருக்கும். ஒரு அறைக்குள் செலுத்தப்படும் வளி மறு அறைக்குள் சென்று அங்கிருந்து சீராக வெளியேறுமாறு வடிவமைப்புச் செய்யப்பட்டு இருக்கும்.
# வார்ப்புரு:HK Arun/navbar

| <>முகப்பு</> | &nbsp; | &nbsp; | &nbsp; | <>பேச்சு</> | &nbsp; | &nbsp; | &nbsp; | <>திட்டம்</> | &nbsp; | &nbsp; | &nbsp; | <>குறிப்பு</> | &nbsp; | &nbsp; | &nbsp; | <>படிமம்</> | &nbsp; | &nbsp; | &nbsp; | <>மின்னஞ்சல்</> | &nbsp; | &nbsp; | <>மணல்தொட்டி | } |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
# குண்டுகட் பாலியாதனார்

**குண்டுகட் பாலியாதனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் இரண்டு இடம் பெற்றுள்ளன. அவை: சேரமான் சிக்கற்பள்ளித் துஞ்சிய செல்வக்கடுங்கோ வாழியாதனை காழ்த்திப் பாடிய புறநானூற்றுப் பாடல் எண் 387, நற்றிணைப்பாடல் எண் 220 ஆகியவை.  
குண்டுகண் பாலி ஆதனார் என்று இப் புலவரின் பெயரைப் பிரித்துப் பார்ப்பது முறை. இவரது கண் குண்டாகப் பால் போல எண்மையாக இருந்திருக்கலாம் என்று எண்ணி இவரை உறுப்பால் பெயர் பெற்ற புலவர் என்பர்.
# குண்டுகட் பாலியாதனார்

## புறம் 387 தரும் செய்தி

### செல்வக் கடுங்கோ வாழியாதன்

பூழிநாட்டை வென்று இவன் தன் ஆட்சியின் கீழ்க் கொண்டுவந்ததால் இவன் 'பூழியர் கோ' என்று போற்றப்படுகிறான்.  
(புகழூர்த் தமிழ்ப்பிராமி கல்வெட்டில் இவன் 'கோ ஆதன் செல் இரும்பொறை' என்று குறிப்பிடப்படுகிறான்.)
# குண்டுகட் பாலியாதனார்

## புறம் 387 தரும் செய்தி

### செல்வக் கடுங்கோ வாழியாதன்

#### நாடு

##### வஞ்சிநகர மதில்
இந்தச் சேர வேந்தன் வஞ்சி நகரக் கோட்டையில் ஒருந்துகொண்டு ஆண்டுவந்தான். பகையரசர்கள் தாம் நல்கும் திறைப்பொருளைத் தேரில் ஏற்றிக்கொண்டு உள்ளே நுழைய ஒப்புதல் கிட்டாமல் அந்த மதிலைச் சுற்றிச் சுற்றி வருவார்களாம்.  
##### பொருநை ஆறு
இக்காலக் கருவூர் நகரை அடுத்து ஓடும் அமராவதி ஆறு சங்ககாலத்தில் ஆன்பொருநை எனப்பட்டது. சேர வேந்தர்களில் ஒரு பிரிவினர் பொறையர் எனப்பட்டனர். அவர்கள் இந்தக் கொங்குநாட்டுக் கருவூரில் இருந்துகொண்டு ஆண்டுவந்தனர். இந்த ஆன்பொருநை ஆறுதான் இங்குப் 'பொருநை' என்று குறிப்பிடப்படுகிறது.  
மேலைக் கடற்கரையில் இருந்த வஞ்சிநகரமும் இவனது மற்றொரு தலைநகர் எனலாம்.
# குண்டுகட் பாலியாதனார்

## புறம் 387 தரும் செய்தி

### செல்வக் கடுங்கோ வாழியாதன்

#### கொடை

இவன் தன்னைப் பாடிய இப் புலவர்க்கு குன்றைச் சூழ்ந்திருக்கும் களிறுகளையும், பழக்கப்பட்ட பரிக்குதிரைகளையும், மன்றம் நிறைந்திருக்கும் ஆனிரைகளையும், விளைவைக் குவிக்கும் களத்துடன் கூடிய உழவர்களையும் பரிசிலாக நல்கினான்.
# குண்டுகட் பாலியாதனார்

## புறம் 387 தரும் செய்தி

### செம்மொழித் தொடர்

- பகைப்புல மன்னர் = பகைநாட்டு மன்னர்
- நகைப்புல வாணர் = புலமையால் ஆடிப் பாடி நகைப்பூட்டி வாழ்பவர்கள்
# குண்டுகட் பாலியாதனார்

## புறம் 387 தரும் செய்தி

### உவமை

கிணை என்னும் பறைக்கருவி ஆமை போல் இருக்குமாம். கிணையில் போர்த்தப்பட்டுள்ள தோல் ஆமையின் வயிறு போல வெண்மையாக இருக்குமாம்.
# குண்டுகட் பாலியாதனார்

## நற்றிணை 387 சொல்லும் செய்தி

தோழி தலைமகளைத் தலைமகனுடன் அவன் ஊருக்குச் செல்ல ஆற்றுப்படுத்தும் பாடல் குறிஞ்சித்திணைப் பாடல் இது.
# குண்டுகட் பாலியாதனார்

## நற்றிணை 387 சொல்லும் செய்தி

### மடன்மா

பனைமடலால் செய்த குதிரையை மடன்மா என்பர். அதனை இப்பாடல் 'உண்ணா நன்மா' என்று குறிப்பிட்டு மேலும் தெளிவுபடுத்துகிறது.தலைமகன் மடன்மா ஊர்ந்து வந்திருக்கிறான். இடுப்பில் கச்சு அணிந்திருக்கிறான் அந்தக் கச்சில் மணி கட்டப்பட்டிருக்கிறது. தலையில் எருக்கம்பூ மாலையைச் சூடியிருக்கிறான். அவனது பனைமடல் குதிரையைச் சூழ்ந்து ஊர்ச் சிறுவர்கள் வட்டமிட்டுக்கொண்டு வருகின்றனர். முழவு முழங்க ஊரே விழாக்கோலம் பூண்டுள்ளது. இவன் தன் குதிரைமேல் எழுதி வைத்திருக்கும் பெயரைப் பார்த்தவர் இவள் எம் ஊர்தான் என்கின்றனர். - எனவே அவனுடன் அவன் ஊருக்குச் செல் என்று தோழி தலைவியிடம் கூறுகிறாள்.
# வார்ப்புரு:ThisDateInRecentYears

<includeonly>{| cellpadding="4" cellspacing="0"
|-
| அண்மைய ஆண்டுகளில்
}
|-
|[[|2011 ]]
|-
|[[|2010 ]]
|-
|[[|2009 ]]
|-
|[[|2008 ]]
|-
|[[|2007 ]]
|-
|[[|2006 ]]
|}</includeonly><noinclude>
# வார்ப்புரு:ThisDateInRecentYears

## Description

This template is used to display a box on all of the date articles (January 1 ... December 31) listing the date in recent years. It also shows what day of the week the date was in previous years.
# வார்ப்புரு:ThisDateInRecentYears

## Usage

Parameters:
The following parameters can be used to adjust the display of this template.
- Month=*month* (Full month name, e.g. Month=January) - default =
- Day=*day* (numeric date, e.g. Day=1) - default =
- float=*/* (float the box or , e.g. float=) - default =
- title=*title* (Title for the box, e.g. title=Today) - default =
<hr>  
</noinclude>
# யூடிஎஃப்ஜே-39546284

ஒப்பீட்டளவில் மிகச் சிறிய காலப்பகுதியில் பேரடைகளின் எண்ணிக்கை வளர்ந்து வந்துள்ளமை இக்கண்டுபிடிப்பின் மூலம் அறியப்பட்டுள்ளது. பெரு வெடிப்புக்குப் பின்னர் 500 மில்லியன் ஆண்டுகளாக ஒரு பேரடையே இருந்துள்ளது. அதற்குப் பின்னர் 150 மில்லியன் ஆண்டுகளில் 10 பேரடைகள் உருவாயின. இது 100 மில்லியன் ஆண்டுகளில் இரட்டிப்பாகியது.
# யூடிஎஃப்ஜே-39546284

## மேலும் பார்க்க

- மீள் அயனாக்கல் (Reionization)
# இந்திய மாநிலங்களின் தலைநகரங்களும் ஒன்றியப் பகுதிகளின் தலைநகரங்களும்

இந்தியா இருபத்தி எட்டு மாநிலங்கள் மற்றும் எட்டு யூனியன் பிரதேசங்களாக (UTs) பிரிக்கப்பட்டுள்ளது. யூனியன் பிரதேசங்கள் மத்திய அரசால் நிர்வகிக்கப்படும் மேலும் அவர்களின் சொந்த அரசாங்கத்தையும் கொண்டிருக்கின்றன. மூன்று யூனியன் பிரதேசங்கள்,சம்மு காசுமீர் , தில்லி தேசிய தலைநகரப் பிரதேசம் மற்றும் புதுச்சேரிக்கு தங்கள் சொந்த சட்டமன்றங்கள் இருக்கின்றன. 1956-இல், மாநிலங்கள் மறுசீரமைப்புச் சட்டத்தின் கீழ், மொழிவாரியாக மாநிலங்கள் மறுசீரமைக்கப்பட்டன. அதன் பிறகு அவற்றின் அமைப்பு பெரிய அளவில் மாறாமல் உள்ளது. ஒவ்வொரு மாநிலம் அல்லது யூனியன் பிரதேசம் மேலும் நிர்வாக மாவட்டங்களாக பிரிக்கப்பட்டுள்ளது.
மாநில மற்றும் யூனியன் பிரதேசங்கள், நிர்வாக சட்டம் மற்றும் நீதித்துறை தலைநகரங்களில் அடிப்படையில் பிரிக்கப்பட்டு உள்ளன.  
இமாச்சலப் பிரதேசம் , கருநாடகம் , மகாராட்டிரம் மற்றும் உத்தராகண்டம் ஆகிய மூன்று மாநிலங்களின் சட்டமன்றங்கள் கோடை மற்றும் குளிர்கால அமர்வுகளுக்காக வெவ்வேறு தலைநகரங்களில் கூடுகின்றன. இலடாக்கு அதன் நிர்வாக தலைநகரங்களாக லே மற்றும் கார்கில் இரண்டையும் கொண்டுள்ளது.
# வார்ப்புரு:India states

**மாநிலங்கள்:**
| # ஆந்திரப் பிரதேசம்
# குசராத்து | <ol start="8">

<li> அரியானா
<li> இமாச்சலப் பிரதேசம்
<li> தெலங்காணா
<li> சார்க்கண்டு
<li> கருநாடகம்
<li> கேரளம்
<li> மத்தியப் பிரதேசம் | <ol start="15">
<li> மகாராட்டிரம்
<li> மணிப்பூர்
<li> மேகாலயா
<li> மிசோரம்
<li> நாகாலாந்து
<li> ஒடிசா
<li> பஞ்சாப் | <ol start="22">
<li> இராசத்தான்
<li> சிக்கிம்
<li> தமிழ் நாடு
<li> திரிபுரா
<li> உத்தரப் பிரதேசம்
<li> உத்தராகண்டம்
<li> மேற்கு வங்காளம்
</ol> | } |
| --- | --- | --- | --- | --- |  
**ஒன்றியப் பகுதிகள்:**
| <ol type="A">
<li> அந்தமான் நிக்கோபார் தீவுகள்
<li> சண்டிகர்
<li> தாத்ரா மற்றும் நகர் அவேலி மற்றும் தாமன் மற்றும் தியூ
<li> சம்மு காசுமீர்
<li> இலட்சத்தீவுகள்
<li> தேசிய தலைநகர் பகுதி
<li> புதுச்சேரி
<li> இலடாக்கு
</ol> | } |
| --- | --- |  
<noinclude>  
</noinclude>
# இந்தியாவின் மாநில மற்றும் பிரதேச குறியீடுகள்

இது **இந்தியாவின் மாநில மற்றும் ஆட்சிப் பகுதிகளின் இரண்டெழுத்து குறியீடுகள்** கொண்ட பட்டியல்.  
| # | மாநிலம் | இரண்டெழுத்துக் குறியீடு |
| --- | --- | --- |  
| மாநிலம் | இரண்டெழுத்துக் குறியீடு |
| --- | --- |
|}  
| # | இந்திய அரசின்
ஆட்சிப் பகுதிகள் | இரண்டெழுத்துக் குறியீடு |
| --- | --- | --- |
# இலங்கையில் புழக்கத்திலுள்ள நாணயத்தாள்கள்

**இலங்கையில் புழக்கத்திலுள்ள நாணயத்தாள்கள்** ரூபாய் 5, ரூபாய் 10, ரூபாய் 50, ரூபாய் 100, ரூபாய் 200, ரூபாய் 500, ரூபாய் 1000, ரூபாய் 2000 ஆகியனவாகும். ரூபாய் 5 நாணயத்தாள் மிகவும் அருகிவிட்டது. இலங்கையில் முதற்தடவையாக 5000 ரூபாய் நாணயத்தாளையும், புதிய நாணயத்தாள் தொடரையும் 2011, பெப்ரவரி 4 இல் இலங்கை மத்திய வங்கி வெளியிடுவதற்கு அட்டவணையிட்டுள்ளது.
# இலங்கையில் புழக்கத்திலுள்ள நாணயத்தாள்கள்

## நாணயத்தாள்களின் பண்புகள்

இலங்கையில் பெப்ரவரி 4ம் திகதி வெளிவரவுள்ள 5000, 1000, 500, 100, 50, 20 ரூபாய் நாணயத்தாள் தொடர்கள் அபிவிருத்தி, சுபீட்சம் மற்றும் இலங்கையின் நடனக் கலைஞர்கள் என்ற தொனிப்பொருளையும் இலங்கையில் காணப்படக்கூடிய பறவைகள் மற்றும் வண்ணத்துப்பூச்சிகள் போன்றவற்றையும் முக்கியப் பண்புகளாகக் கொண்டுள்ளது.
# இலங்கையில் புழக்கத்திலுள்ள நாணயத்தாள்கள்

## நாணயத்தாள்களின் பண்புகள்

### நீர்வரி அடையாளம்

ஒவ்வொரு நாணயத்தாளினதும் நீர்வரி அடையாளமாக வெவ்வேறுபட்ட உள்ளூர் பறவைகளின் தோற்றம் காணப்படுவதுடன், இதே பறவையே தாளிலும் பொறிக்கப்பட்டிருக்கிறது. மேலும் பெறுமதி தெளிவான நீர்வரி அடையாளமாக இலக்கங்களில் நிலைக்குத்தாகக் காணப்படுகின்றது.
# இலங்கையில் புழக்கத்திலுள்ள நாணயத்தாள்கள்

## நாணயத்தாள்களின் பண்புகள்

### மேலதிகமான சிறிய எழுத்துரை

மிக நெருக்கமாகப் பார்க்கும்போது இலங்கை மத்திய வங்கி மற்றும் பெறுமதி என்பவற்றை பார்க்கக்கூடியதாயிருக்கும்.
# இலங்கையில் புழக்கத்திலுள்ள நாணயத்தாள்கள்

## நாணயத்தாள்களின் பண்புகள்

### பாதுகாப்பு நூல்

பாதுகாப்பு நூல்கள் நாணயத்தாள் ஒவ்வொன்றிற்குமிடையில் வேறுபடுகின்றதுடன், இ. ம. வங்கி என்ற எழுத்துக்களும் பெறுமதியும் அதில் காணப்படுகின்றன. உதாரணம்: ரூ. 20, ரூ. 100.  
சிவப்பிலிருந்து பச்சைக்கு மாற்றமடைகின்ற விதத்தில் யன்னல் வடிவில் காணப்படும் ஸ்டார் குறோமின் அகலம் ரூ. 5,000, ரூ. 1,000 மற்றும் ரூ. 500 நாணயத்தாள்களில் முறையே 3. மி.மீ, 2.5 மி.மீ, 2 மி.மீ ஆகக் காணப்படுகின்றது. ரூ.100, ரூ.50 மற்றும் ரூ. 20 தாள்களிலுள்ள நூலானது நாணயத்தாள்களில் பதிக்கப்பட்டிருக்கிறது.
# இலங்கையில் புழக்கத்திலுள்ள நாணயத்தாள்கள்

## நாணயத்தாள்களின் பண்புகள்

### மூலைக் கல்

மூலைக்கல் நீர்வரி அடையாளமானது நாணயத்தாளின் ஒவ்வொரு மூலைகளிலுமுள்ள மூலை விட்டச் சட்டங்களின் வடிவில் காணப்படுகிறது.
# இலங்கையில் புழக்கத்திலுள்ள நாணயத்தாள்கள்

## நாணயத்தாள்களின் பண்புகள்

### வெளிச்சத்தினூடாகப் பார்த்தல்

தாளினை வெளிச்சத்தில் பிடித்துப் பார்க்கும்போது தாளின் முன்பக்கத்திலும் பின்பக்கத்திலும் உள்ள பெறுமதி இலக்கங்கள் ஒன்றுடன் ஒன்று கச்சிதமக பொருந்துவதைக் காணமுடியும்.
# இலங்கையில் புழக்கத்திலுள்ள நாணயத்தாள்கள்

## நாணயத்தாள்களின் பண்புகள்

### பார்வையற்றவர்களும் அறியக்கூடிய பண்பு

பார்வை பாதிக்கப்பட்டவர்களும் நாணயத்தாளின் பெறுமதியினைத் தெரிந்துகொள்ள உதவும் விதத்தில் நாணயத்தாளின் இடது பக்கத்தில் காணப்படும் நாணயத்தாளின் பெறுமதிக்கேற்ப அதிகரித்துச் செல்லும் விதத்தில் நெருக்கமான முறையில் புள்ளிகள் நிலைக்குத்தாக அச்சடிக்கப்பட்டிருக்கின்றன. (ரூ.20 நாணயத் தாளுக்கு ஒரு புள்ளி என்ற அடிப்படையில்)
# இலங்கையில் புழக்கத்திலுள்ள நாணயத்தாள்கள்

## நாணயத்தாள்களின் பண்புகள்

### மேற்கிளம்பிய அச்சிடல் பரப்பு

தாளின் குறுக்குப் பக்கமாக விரல்களை ஓட்டுவதன் மூலம் மேற்கிளம்பிய அச்சிடல் பகுதியொன்றை உணரமுடியும். (உதாரணம்: மத்திய வங்கியின் பெயர், தொட்டறியக்கூடிய நாடா வடிவிலான ஒரு பகுதி, மத்தியிலுள்ள பிம்பம் போன்றன.)
# வாளி

**வாளி** (bucket), (pail) என்பது ஒரு வீட்டு உபகரணமாகும். இது கிணற்றில் இருந்து தண்ணீர் அள்ளுவதற்கு பயன்படும் ஒரு சாதனமாகும். அதனைத் தவிர வேறு பலவேறு வீட்டுத்தேவைகளுக்கும் இந்த வாளி பயன்படுகிறது. அநேகமாக வீட்டுக்குள் தண்ணீர் குழாய் இல்லாத வீடுகளில் இதன் பயன்பாடு முக்கியமானதாகும். இலங்கை வாழ் தமிழர் மத்தியில் இந்த "வாளி" எனும் சொல்லின் பயன்பாடும் வரலாற்றில் மறக்க முடியாத ஒன்றாகும்.
# வாளி

## உருவ அமைப்பு

இதன் உருவ அமைப்பு உருளைவடிவானதாக இருக்கும். அதேவேளை இந்த உருளை வடிவமைப்பின் மேல் புறம் அகன்றும், கீழ் அடிப்பகுதி ஒடுங்கியும் காணப்படும். அத்துடன் உருளைவடிவான அடிப்பகுதியில் இந்த வாளியை கீழே வைப்பதற்கு ஏதுவாக ஒரு வளையமும் பொருத்தப்பட்டிருக்கும்.
# வாளி

## வரலாறு

மக்கள் வாளி பயன்படுத்தத் தொடங்கியக் காலங்களில் ஆரம்பத்தில் வெண்கலத்திலேயே இருந்ததாக அறியப்படுகிறது. அதன்பின்னர் இரும்பு வாளிகள் அறிமுகமாகியன. இவை கடும் கணமானதாகவும் அதேவேளை நீண்ட காலம் பயன்படுத்தக் கூடியதாகவும் இருந்தன. தற்போது இந்த இரும்பு வாளிகளை காண்பது அரிதாக வருகிறது. அதன் பின்னரான காலங்களில் கனமற்ற அதேவேளை இலகுவான வாளிகள் அறிமுகமாகின. அவற்றை பேச்சு வழக்கில் "தகர வாளி" என அழைப்பர். இத்தகர வாளிகள் இரும்பு வாளிகளுடன் ஒப்பிடும் போது அதிகம் காலம் உழைக்கக்கூடியதாக இல்லை.
# வாளி

## நெகிழி வாளி

தற்காலத்திலும் இந்த தகரவாளிகளின் பயன்பாடு ஒரு சில நாடுகளில் காணப்பட்டாலும். நெகிழிகளில் வடிவமைக்கப்பட்ட வாளிகள் பெருகியுள்ளன. இருப்பினும் இந்த தற்கால நெகிழியில் அமைக்கப்பட்ட வாளிகளை, இலங்கை மக்கள் "வாளி" என்று பெரும்பாலும் அழைப்பதில்லை. அவற்றை "பிளாஸ்டிக் வாளி" அல்லது ஆங்கில பெயர்க்கொண்டு "பக்கெட்" என்றே அழைக்கின்றனர். அதேவேளை இந்த தற்கால நெகிழி வாளிகள் கிணற்றில் இருந்து தண்ணீர் அள்ளுவது போன்ற பயன்பாடுகளுக்கு ஏற்றதாக இல்லையென்பது குறிப்பிடத்தக்கது.
# வாளி

## யாழ்ப்பாணத்தில் வாளி

யாழ்ப்பாண மக்களின் வாழ்வியலோடு ஒன்றிவிட்ட ஒன்று துலா கிணறும் ஆகும். இந்த துலா கிணறுகளில் இருந்து நீரை அள்ளுவதற்கும், குளிப்பதற்கும் இந்த வாளியின் பயன்பாடு பிரதானமானதாகும்.
# வாளி

## சிங்களவர் வாளியும் தமிழ் இனவழிப்பும்

இலங்கையில் சிங்களவர் "வாளி" என்பதை "பால்திய" (Baldhiya) என்றே அழைப்பர். தமிழர் "வாளி" என்றே அழைப்பர். அதுவும் சிங்களம் பேசத் தெறிந்த தமிழர்களுக்கும் உச்சரிப்பில் "வாளி" அல்லது "வாளிய" என்றே ஒலிப்புக்கு வரும். (விதிவிலக்காக ஒரு சிலர் இருந்திருக்கலாம்) இதனை அறிந்து வைத்திருந்த சிங்களவர்கள், 1977 மற்றும் 1983 ஆம் ஆண்டுகளில் தமிழர்கள் மீது கட்டவிழ்த்து விடப்பட்ட இனக்கலவரங்களின் போது, தமிழர் என சந்தேகிக்கும் நபர்களை, சிங்களத்தில் **Baldhiya** என்று கூறும்படி கேட்பதும், தமிழர்களால் இந்த ஒலிப்புக்கு அமைவாக அச்சொல் வராததாலும் தமிழர்கள் எளிதாக இனங்காணப்பட்டுவிடுவர். இவ்வாறானவர்களை சிங்களக் காடையர்கள் அடித்தும் வெட்டியும் வாகனங்களில் உள்ளே வைத்து கதவை மூடிவிட்டு மண்ணெண்ணெய் இட்டு கொளுத்தியதுமான நிகழ்வுகள் ஏராளம் உள்ளன. இந்த "பால்திய" எனும் சொல்லை சொல்லச்சொல்லி கொல்லப்பட்டவர்கள் நூற்றுக்கணக்கில் உள்ளனர். குறிப்பாக கொழும்பு மற்றும் அதனை அண்டியப் பகுதிகளில். இந்த நிகழ்வுகளும் இந்த "வாளி" எனும் சொல்லும் இலங்கை தமிழர் வரலாற்றில் மறக்க முடியாத ஒன்றாகும். இவ்வாறான நிகழ்வுகள் இலங்கையில் தமிழ் இளைஞர்கள் ஆயிதவழி போராட்டங்களில் ஈடுப்படத் தூண்டியதற்கான காரணங்களில் ஒன்றும் ஆகும்.
# கிடாமுட்டு

**கிடாமுட்டு** அல்லது "கிடா சண்டை" என்பது இரண்டு கிடாக்கள் (ஆடுகள்) சண்டையிடும் போட்டியாகும். இது சேவற் சண்டையைப் போன்றே மிகச் சிறப்பு வாய்ந்த போட்டியாகத் தென் தமிழ் நாட்டின் மதுரை, தேனி, திண்டுக்கல் ஆகிய மாவட்டங்களில் கொண்டாடப்படுகிறது. ஆட்டுக் கிடாக்களின் வயதுக்கு ஒப்ப போட்டியில் எதிரி ஆடு சேர்க்கப்படும். 75 முட்டுக்கள் முட்டிக்கொண்ட பின்னும் ஆட்டுக்கிடாவில் ஒன்றும் தோற்கவில்லையெனில் கிடாக்கள் சமமான பலத்துடன் இருப்பதாக அறிவிப்பர்.  
செம்புளிக் கிடா, குரும்பக் கிடா போன்றவைதான் முட்டுவதற்கு ஏற்றவை. அதேபோல் இரண்டரை வயதுடைய கிடாவை மட்டுமே போட்டியில் சேர்த்துக் கொள்கிறார்கள். இந்தக் கிடாக்களுக்கு தினமும் பாதாம் பருப்பு, மாட்டுப்பால், நாட்டுக்கோழி முட்டை, கரும்பு, சோளம், உளுந்து, பச்சரிசி, பருத்தி விதை, கொள்ளு போன்றவை உணவாகத் தரப்படுகிறது. தினமும் ஐந்து கி.மீ நடக்க வைக்கிறார்கள். அப்போதுதான் உடம்பில் கொழுப்பு சேராதாம். பந்தயத்தில் 40 அடி, 50 அடி பின்னோக்கிப்போய் பாய்ந்து வந்து முட்டும் கிடாக்கள் தான் முதன்மையானதாக அறிவிக்கப்படும்.
# வேலையற்ற மீட்சி

**வேலையற்ற மீட்சி** (jobless recovery) அல்லது **வேலையற்ற வளர்ச்சி** (jobless growth) எனும் பொருளாதாரவியல் தோற்றப்பாடு பொருளாதாரவியல் வளர்ச்சி ஏற்படும் அதே வேளையில் வேலைவாய்ப்புகள் குறைவதைக் குறிக்கிறது. இப்பொருள் தரும்
ஆங்கிலச் சொல் முதன் முதலில் நியூயார்க் டைம்சு நாளிதழில் 1930களில் பயன்படுத்தப்பட்டது.
# வேலையற்ற மீட்சி

## காரணங்கள்

சிலர் தானியங்கிகளின் வரவால் உற்பத்தி அதிகரித்து மனித உழைப்பின் தேவை குறைந்தது என்று கருதுகின்றனர். சிலரோ தொழிலாளர் சந்தையில் ஏற்படும் அமைப்பு ரீதியிலான மாறுதல்களே இதற்குக் காரணமென வாதிடுகின்றனர்.
# விந்து

**விந்தணு** அல்லது **விந்து** (*Sperm*) என்பது ஆண் இனப்பெருக்க அணு. Sperm என்ற வார்த்தை கிரேக்கத்தின் ஸ்பெர்மா(σπέρμα) என்ற வார்த்தையிலிருந்து உருவானது. இதற்கு கிரேக்கத்தில் விதை என்று பொருள். விந்தணுக்கள் விதைப்பைகளில் சேமிக்கப்பட்டாலும், PROSTATE GLAND -லிருந்து வரும் திரவம் 98 விழுக்காடும், விந்தணுக்கள் 2 விழுக்காடும் இருக்கும். விந்தணுக்கள் விந்தகங்களில் உற்பத்தியாகும். பின்பு ஆண்குறியில் இருக்கும் விந்துகொள்பையில் இந்த விந்தணுக்கள் சேகரிக்கப்படுகின்றன.  
விந்தணுவிற்கு தலை, உடல், வால் என மூன்று பகுதிகள் உள்ளன. இந்த வால் பகுதியானது, பெண்ணின் இனப்பெருக்க உறுப்பினுள் நீந்திச் சென்று முட்டையுடன் கருக்கட்ட உதவுகிறது. கருக்கட்டலின்போது, ஒருமடிய நிலையிலுள்ள ஆணின் விந்தணுவில் உள்ள 23 நிறப்புரிகள்/குரோமோசோம்கள், ஒருமடிய நிலையிலுள்ள பெண்ணின் முட்டையிலுள்ள 23 நிறப்புரிகள்/குரோமோசோம்களுடன் இணைந்து இருமடிய நிலையுள்ள கருவை உருவாக்குகின்றது.
# விந்து

## சில தகவல்கள்

- ஒரு விந்து தள்ளலில் வெளியேற்றப்படும் விந்துப் பாய்மத்தின் சராசரி அளவு: 2 முதல் 6 மில்லி லிட்டர்
- வாழ்நாளில் ஒரு மனிதன் விந்துப் பாய்ச்சும் தடவைகளின் சராசரி எண்ணிக்கை: 5,000
- வாழ்நாளில் மொத்த விந்துப் பாய்மப் பாய்ச்சல்: 17 லிட்டர்
- ஒரு தேக்கரண்டி விந்துப் பாய்மத்தின் கலோரிப் பெறுமானம்: 7
- புணர்ச்சிப் பரவசநிலையின் சராசரி நேரம்: 4 நொடிகள்
- ஓர் ஆரோக்கியமான ஆணின் விந்துதள்ளலில் வெளியேற்றப்படும் விந்துக்கலங்களின் சராசரி எண்ணிக்கை: 40 முதல் 600 மில்லியன்
- ஒரு விந்து முட்டையுடன் கருக்கட்டப் பயணிக்கும் தூரம்: 7.5-10 செ.மீ.
- விந்து ஆயுட்காலம்: உருவாக்கத்திலிருந்து பாய்ச்சப்படும்வரை 2.5 மாதங்கள்
- பாய்ச்சப்பட்ட விந்தின் ஆயுட்காலம்: 30 நொடிகளிலிருந்து ஆறு நாட்கள் வரை (கிடைக்கும் சூழலைப் பொறுத்தது)
# கருமுட்டை தானம்

சில பெண்களுக்கு அண்டம் எனப்படும் கருமுட்டை சரியான வளர்ச்சியடையாமையால் கருதரிக்கும் வாய்ப்பில்லாமல் போகிறது. அதற்காக சோதனைக்குழாய் முறையால் கருவாக்கம் செய்ய கருமுட்டை தேவைப்படுகிறது. இந்த கருமுட்டைகளை தானமாக பெருவது **கருமுட்டை தானம்** (*Egg donation*) எனப்படுகிறது.  
இந்த தானம் பெரும்பாலும் சினைப்பை முழுவதுமாக பாதிக்கப்பட்ட நிலையில் இருக்கும் பெண்களுக்காகவும், கருமுட்டை உருவாகாத நிலையை அடையாமல் சிதைந்து போகும் நிலையில் இருப்பவர்களுக்காகவும் பெறப்படுகிறது.
# துருவ தாளம்

**துருவ தாளம்** என்பது கர்நாடக இசையில் உள்ள சப்த தாளங்கள் எனப்படும் ஏழு தாள வகைகளுள் ஒன்று. இத்தாள வகையில் லகு, திருதம், லகு, லகு என்னும் ஒழுங்கில் உறுப்புக்கள் அமைந்துள்ளன.
# துருவ தாளம்

## வகைகள்

உள்ளங்கையால் ஒரு தட்டும், விரல் எண்ணிக்கைகளையும் கொண்டது "லகு". விரல் எண்ணிக்கை இரண்டு, மூன்று, நான்கு, ஆறு அல்லது எட்டு ஆக அமையலாம். இந்த எண்ணிக்கையைப் பொறுத்து லகுவில், திஸ்ர லகு, சதுஸ்ர லகு, கண்ட லகு, மிஸ்ர லகு, சங்கீர்ண லகு என ஐந்து வேறுபாடுகள் உள்ளன. லகுவில் ஏற்படக்கூடிய இவ்வைந்து வேறுபாடுகளினால், துருவ தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:  
1. திஸ்ரசாதி துருவ தாளம்
1. சதுஸ்ரசாதி துருவதாளம்
1. கண்டசாதி துருவ தாளம்
1. மிஸ்ரசாதி துருவ தாளம்
1. சங்கீர்ணசாதி துருவ தாளம்
# துருவ தாளம்

## வகைகள்

### திஸ்ரசாதி துருவ தாளம்

இத்தாளம் *'மணி* எனப்பெயர் பெறும். இதன் உறுப்புக்கள் பின்வருமாறு அமையும்:  
- திஸ்ர லகு (ஒரு தட்டு, இரண்டு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திஸ்ர லகு (ஒரு தட்டு, இரண்டு விரல் எண்ணிக்கைகள்)
- திஸ்ர லகு (ஒரு தட்டு, இரண்டு விரல் எண்ணிக்கைகள்)
# துருவ தாளம்

## வகைகள்

### சதுஸ்ரசாதி துருவ தாளம்

இத்தாளத்துக்கு **சிறீகரம்** என்று பெயர். இதன் உறுப்புக்கள் பின்வருமாறு அமையும்:  
- சதுஸ்ர லகு (ஒரு தட்டு, மூன்று விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- சதுஸ்ர லகு (ஒரு தட்டு, மூன்று விரல் எண்ணிக்கைகள்)
- சதுஸ்ர லகு (ஒரு தட்டு, மூன்று விரல் எண்ணிக்கைகள்)
# துருவ தாளம்

## வகைகள்

### கண்டசாதி துருவ தாளம்

இது **பிராமணம்** எனப்படும். இதன் உறுப்புக்கள் பின்வருமாறு அமையும்:  
- கண்ட லகு (ஒரு தட்டு, நான்கு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- கண்ட லகு (ஒரு தட்டு, நான்கு விரல் எண்ணிக்கைகள்)
- கண்ட லகு (ஒரு தட்டு, நான்கு விரல் எண்ணிக்கைகள்)
# துருவ தாளம்

## வகைகள்

### மிஸ்ரசாதி துருவ தாளம்

இதற்கு **பூர்ணம்** என்று பெயர். இதன் உறுப்புக்கள் பின்வருமாறு அமையும்:  
- மிஸ்ர லகு (ஒரு தட்டு, ஆறு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- மிஸ்ர லகு (ஒரு தட்டு, ஆறு விரல் எண்ணிக்கைகள்)
- மிஸ்ர லகு (ஒரு தட்டு, ஆறு விரல் எண்ணிக்கைகள்)
# துருவ தாளம்

## வகைகள்

### சங்கீர்ணசாதி துருவ தாளம்

இதற்கு **புவனம்** என்று பெயர். இதன் உறுப்புக்கள் பின்வருமாறு அமையும்:  
- சங்கீர்ண லகு (ஒரு தட்டு, எட்டு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- சங்கீர்ண லகு (ஒரு தட்டு, எட்டு விரல் எண்ணிக்கைகள்)
- சங்கீர்ண லகு (ஒரு தட்டு, எட்டு விரல் எண்ணிக்கைகள்)
# மட்டிய தாளம்

**மட்டிய தாளம்** என்பது கர்நாடக இசையில் உள்ள சப்த தாளங்கள் எனப்படும் ஏழு தாள வகைகளுள் ஒன்று.  
இத்தாள வகையில், லகு, திருதம், லகு என்னும் ஒழுங்கில் உறுப்புக்கள் அமைந்துள்ளன. உள்ளங்கையால் ஒரு தட்டும், விரல் எண்ணிக்கைகளையும் கொண்டது "லகு". விரல் எண்ணிக்கை இரண்டு, மூன்று, நான்கு, ஆறு அல்லது எட்டு ஆக அமையலாம். இந்த எண்ணிக்கையைப் பொறுத்து லகுவில், திஸ்ர லகு, சதுஸ்ர லகு, கண்ட லகு, மிஸ்ர லகு, சங்கீர்ண லகு என ஐந்து வேறுபாடுகள் உள்ளன.
# மட்டிய தாளம்

## வகைகள்

லகுவில் ஏற்படக்கூடிய ஐந்து வேறுபாடுகளினால், மட்டிய தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:  
1. திஸ்ரசாதி மட்டிய தாளம்
1. சதுஸ்ரசாதி மட்டிய தாளம்
1. கண்டசாதி மட்டிய தாளம்
1. மிஸ்ரசாதி மட்டிய தாளம்
1. சங்கீர்ணசாதி மட்டிய தாளம்
# மட்டிய தாளம்

## வகைகள்

### திஸ்ரசாதி மட்டிய தாளம்

இத்தாளம் **சரம்** எனப்பெயர் பெறும். இதன் உறுப்புக்கள் பின்வருமாறு அமையும்:  
- திஸ்ர லகு (ஒரு தட்டு, இரண்டு விரல் எண்ணிக்கைகள்)
- துருதம் (ஒரு தட்டு, ஒரு வீச்சு)
- திஸ்ர லகு (ஒரு தட்டு, இரண்டு விரல் எண்ணிக்கைகள்)
# மட்டிய தாளம்

## வகைகள்

### சதுஸ்ரசாதி மட்டிய தாளம்

இத்தாளத்துக்கு **சாமம்** என்று பெயர். இதன் உறுப்புக்கள் பின்வருமாறு அமையும்:  
- சதுஸ்ர லகு (ஒரு தட்டு, மூன்று விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- சதுஸ்ர லகு (ஒரு தட்டு, மூன்று விரல் எண்ணிக்கைகள்)
# மட்டிய தாளம்

## வகைகள்

### கண்டசாதி மட்டிய தாளம்

இது **உதயம்** எனப்படும். இதன் உறுப்புக்கள் பின்வருமாறு அமையும்:  
- கண்ட லகு (ஒரு தட்டு, நான்கு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- கண்ட லகு (ஒரு தட்டு, நான்கு விரல் எண்ணிக்கைகள்)
# மட்டிய தாளம்

## வகைகள்

### மிஸ்ரசாதி மட்டிய தாளம்

இதற்கு **உத்தீர்ணம்** என்று பெயர். இதன் உறுப்புக்கள் பின்வருமாறு அமையும்:  
- மிஸ்ர லகு (ஒரு தட்டு, ஆறு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- மிஸ்ர லகு (ஒரு தட்டு, ஆறு விரல் எண்ணிக்கைகள்)
# மட்டிய தாளம்

## வகைகள்

### சங்கீர்ணசாதி மட்டிய தாளம்

இதற்கு **ராவ** என்று பெயர். இதன் உறுப்புக்கள் பின்வருமாறு அமையும்:  
- சங்கீர்ண லகு (ஒரு தட்டு, எட்டு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- சங்கீர்ண லகு (ஒரு தட்டு, எட்டு விரல் எண்ணிக்கைகள்)
# தமிழக மீனவர்கள் மீது இலங்கை கடற்படையின் தாக்குதல்கள்

**இந்திய தமிழக மீனவர்கள் மீது இலங்கை கடற்படையின் தாக்குதல்கள்** தொடர்ந்து பாக் நீரிணை, மன்னார் வளைகுடா மற்றும் தமிழக- இலங்கை கடல் எல்லைகளில் இருந்து வருகிறது. இரு நாடுகளின் மீனவர்கள் கடல் எல்லைகளை தாண்டுவதும் அதனால் கைது செய்ப்படுவதும் மீண்டும் அவர்களை விடுவிப்பதும் என்று இருக்கிறது, இதுவரை சர்வதேச கடல் எல்லை கோட்டுக்காண (ஐ.எம்.பி.எல்)(International Maritime Boundary Line ( IMBL)) ஒப்பந்தம் மூலமே தீர்வு காணப்பட்டு வருகிறது.
# தமிழக மீனவர்கள் மீது இலங்கை கடற்படையின் தாக்குதல்கள்

## பின்புலம்

இந்தியப் பெருங்கடல், உலகின் மிகப் பெரிய மீன்களைப் பிடிக்கின்ற பகுதிகளைக் கொண்டுள்ளது. அதாவது மொத்த உலகின் மீன் பிடிக்கும் பகுதியில் 15% சதவீதம் இந்தியப் பெருங்கடலில் உள்ளது.(வருடத்திற்கு சுமாராக 9 மில்லியன் டன்). இந்தப் பகுதிகளின் பெரும் பகுதிகளில் தமிழக ஈழ மீனவர்கள் நெடுங்காலம் மீன்பிடித்து வருகிறார்கள். இவர்களுக்கு இடையே ஈழப் போராட்டத்தின் முன்பு பெரிய ஆவணப்படுத்தப்பட்ட பிணக்குகள் எதுவும் ஏற்படவில்லை. யார் எப்பகுதியில் மீன்பிடிக்கலாம் என்பதை நிலைநாட்ட தமிழ் மீனவர்களுக்கு இடையே மரபுவழி வழிமுறைகள் இருக்கின்றன.  
ஈழப் போர் காலத்தில் இலங்கை இந்திய கடற்படைகள் இக் கடற்பரப்பைத் தமது கடுமையான கண்காணிப்புக்குள் கொண்டு வந்தன. ஈழப் போராட்டத்தின் காலப் பகுதியிலும் அதனைத் தொடர்ந்தும் அப்பகுதியில் பயணிப்போர் தொழில்செய்வோர் மீது இலங்கைக் கடற்படை அவர்களைப் போராளிகள் எனக் கூறித் தாக்குதல் செய்வது வழமை. இத்தகைய தாக்குதல்களும் வன்முறைகளும் ஈழப் போர் முடிந்த பின்னரும் இலங்கைக் கடற்படையால் தொடர்ந்து முன்னெடுக்கப்பட்டு வருகிறது.  
இந்தியாவிற்கும் இலங்கைக்குமான எல்லைகளின் தூரம் வெறும் 12 கடல் மைல்கல் தான். இரவு நேரங்களில் மீன்பிடிப் படகுகளுக்கும் பைரசி எனப்படும் கடல் கொள்ளையர்களின் படகுகளுக்கும் வேறுபாடு கண்டுபிடிப்பது கடினமாக உள்ளது. 2006 வருடத் தகவலின் படி கிழக்குக் கடல் பகுதியில் பதிவு செய்யப்பட்ட படகுகளின் எண்ணிக்கை மட்டுமே 1.65 லட்சம் என்று கூறப்படுகிறது அதே எண்ணிகையிலான பதிவுசெய்யப்படாத படகுகளும் உள்ளன என்று கூறப்படுகிறது. இது இலங்கைப் படைத்துறை தமிழக மீனவர்கள் மீது மேற்கொள்ளும் வன்முறைகளுக்கும் தாக்குதல்களுக்கும் ஒரு காரணமாக முன்வைகக்கப்படுகிறது..
# தமிழக மீனவர்கள் மீது இலங்கை கடற்படையின் தாக்குதல்கள்

## தீர்வு வழிமுறைகள்

இந்திய அரசு பலமுறை இந்நிகழ்வுகளை இலங்கை அரசிடம் எடுத்துச் சென்றபோதும் எந்தத் தீர்வும் கிடைக்கவில்லை. இந்தியக் கடல்பகுதியிலிருந்து இலங்கையின் கடல் எல்லைக்குள் இந்த மீனவர்கள் அத்துமீறுவதால் இலங்கை அரசு அவர்களைக் கைது செய்து, மீன்பிடிச் சாதனங்களையும் படகுகளையும் கைப்பற்றுவதாகக் கூறுகிறது. ஆயினும் மீனவர்கள் கைது செய்யப்படாமல் கொல்லப்படுவதாக தமிழக மீனவர்கள் போராட்டத்தில் ஈடுபட்டுள்ளனர். சனவரி 2006ஆம் ஆண்டில் இந்திய மீனவர்கள் கடல் எல்லையை மீறுவதைக் கட்டுப்படுத்தவும், அவ்வாறு அவர்கள் மீறினாலும் அவர்கள் மீது வன்முறை பயன்படுத்தப்படாதிருக்கவும் கைப்பற்றப்பட்ட படகுகளை விரைவாக திருப்பவும் வேண்டிய வழிமுறைகளை வரையறுக்கவும் இரு நாட்டு மீனவர்களுக்கும் உரிமம் பெற்ற மீன்பிடிப்பிற்கான வாய்ப்புகளை கண்டறியவும் ஏற்படுத்தப்பட்ட ஓர் இணை செயற்குழு செயலற்று உள்ளது.